CELEX: 52014PC0066
Language: et
Date: 2014-02-06
Title: Ettepanek: EUROOPA PARLAMENDI JA NÕUKOGU OTSUS Euroopa Liidu osalemise kohta Euroopa Investeerimisfondi kapitali suurendamises

|
			
		
		
		52014PC0066
		
			Ettepanek: EUROOPA PARLAMENDI JA NÕUKOGU OTSUS Euroopa Liidu osalemise kohta Euroopa Investeerimisfondi kapitali suurendamises /* COM/2014/066 final - 2014/0034 (COD) */
			
				
		
		
			
			   	SELETUSKIRI
1.           ETTEPANEKU TAUST
Euroopa Investeerimisfond (EIF) asutati 1994.
aastal, et „aidata kaasa jätkusuutlikule ja tasakaalustatud kasvule ühenduses”.
EIFi põhikirja artikli 2 kohaselt toetab EIF ELi poliitikaeesmärke. EIFi
praegused tegevused hõlmavad ühelt poolt investeerimist riskikapitali ja
keskmise suurusega ettevõtete turu alumise segmendi fondidesse ning ka mezzanine
fondidesse, et parandada riskikapitali kättesaadavust suure kasvupotentsiaaliga
ja uuenduslike VKEde jaoks. Teiselt poolt pakub EIF väärtpaberistamise kaudu
garantiisid ja krediidikvaliteedi parandamist, et parandada finantsvahendajate
laenuandmisvõimet ning seega toetatavate VKEde jaoks laenuraha kättesaadavust
ja tingimusi. EIF tegutseb kasutades kas omavahendeid või hallates volitusi[1] Euroopa
Investeerimispanga (EIP), komisjoni või keskvalitsuste või piirkondlike
valitsuste nimel. 
EIFi põhikirjajärgne eesmärk toetada ELi
poliitikat kajastub nii omakapitaliinvesteeringute kui ka garantiide erakordses
suurenemises hiljutise kriisi ajal. Eeldatakse, et selle tulemusena suunatakse 2013.
aastal börsivälistesse ettevõtetesse investeerivatesse fondidesse kokku 1,5
miljardit eurot, mis tähendab finantsvõimendust 6,4 miljardile eurole.
Garantiidena kavatseb EIF 2013. aastal eraldada 1,9 miljardit eurot, mis
avaldub VKEdele antavates laenudes mahus 7,5 miljardit eurot[2].
Pärast EIFi kapitali suurendamist 2007. aastal
on märgitud kapital 3 miljardit eurot, mis on jagatud 3 000 osakuks
nimiväärtusega 1 miljon eurot. EIFi sissemakstud kapital on praegu 600 miljonit
eurot (st 20 % märgitud kapitalist). 2013. aasta oktoobri seisuga on EIFi
osanikeks EIP (62,1 %), Euroopa Liit (30 %) ning 24 avaliku ja
erasektori finantsasutust (7,9 %). 
2012. aasta juunis kohtunud Euroopa Ülemkogu
palus arendada EIFi tegevust, eelkõige mis puudutab selle riskikapitali alast
tegevust, võttes arvesse olemasolevaid riiklikke struktuure. 2013. aasta juunis
kutsus Euroopa Ülemkogu üles suurendama EIFi krediidikvaliteedi parandamise
suutlikkust. See üleskutse tehti algatuse „Uus investeerimiskava ELi jaoks”
raames, milles keskendutakse eelkõige VKEde rahastamisele, mis on EIFi
põhitegevus. Oktoobris palus Euroopa Ülemkogu teha kõik selleks, et jätkata
tavapärase majandusele laenu andmise taastamist ja hõlbustada investeeringute
rahastamist, eelkõige VKEde puhul.
Vastusena Euroopa Ülemkogu järeldustele on EIF
teinud kindlaks mitu rahastamise võimalust, et veelgi toetada VKEsid ja tagada
vahendite võimalikult suur mõju. Nende rakendamiseks pannakse ette kaks peamist
võimalust:
·                        
lihtsustada VKEdele laenuraha pakkumist
krediidikvaliteedi parandamise tehingute abil, sealhulgas VKEsid käsitleva
algatuse teel ning 
·                        
luua täiendav investeerimissuutlikkus börsivälisele
kapitalile, mezzanine-kapitalile ning riski- ja kasvukapitalile. 
EIFi omavahendid on olulise tähtsusega nende
tegevuste toetamisel ning selle tagamisel, et ühisinvesteeringute kaudu on
huvid kooskõlla viidud muude volitustega, sealhulgas selliste ELi volitustega
nagu Horisont 2020 ning ettevõtete konkurentsivõime ning väikeste ja keskmise
suurusega ettevõtjate programm (COSME). 
Tulenevalt kõnealustest algatustest
eeldatakse, et EIF kahekordistab lähiaastatel oma garantiide ja riskikapitali
riskipositsiooni. EIFi iga äriliiniga kaasnevad eri riskid, mis kajastuvad selles,
et kõrvale tuleb panna teatav määr eraldatavast majanduslikust kapitalist.
Riskijuhtimise kaalutlustel ei tohiks kapitali eraldamise summa ületada EIFi
omavahendeid. Võttes arvesse eespool kirjeldatud kasvukavasid, väheneb praegune
puhver eeldatavalt kiiresti. Seepärast on vaja suurendada EIFi kasutadaolevat
kapitali, et täita kohustuslikke kapitalinõudeid ja säilitada AAA
krediidireiting, mis on määrava tähtsusega EIFi krediidikvaliteedi parandamise
tegevuste jaoks. 
Algselt esitas EIF kaks alternatiivi selle
suutlikkuse suurendamiseks: 
·                        
Stsenaarium 1: sissemakstud osa suurendamine 20 %-lt
40 %-le.
·                        
Stsenaarium 2: märgitud kapitali suurendamine nii,
et sissemakstud osa on 20 %.
Stsenaariumi 1 kohaselt oleks kõik osanikud
kohustatud osalema või müüma oma osakud EIFis, kuna eri sissemakse määrad osaku
kohta ei oleks võimalikud, kusjuures stsenaariumiga 2 jäetakse praegustele
osanikele võimalus valida, kas nad märgivad uusi osakuid või mitte
proportsionaalselt oma praegusele osalusele EIFi kapitalis. 
EIFi juhtkond arutas 2013. aasta septembris
mitteametlikult võimalusi suurendada EIFi kapitali kõigi EIFi finantsasutustest
osanikega, kes andsid positiivset tagasisidet kapitali suurendamisele kui
sellisele. Kava, mille kohaselt osanikud oleksid kohustatud osalema või muidu
nad peavad loobuma oma osalusest täielikult, ei peetud vastuvõetavaks. Lisaks
oldi üksmeelel, et oluline on säilitada EIFi kolmepoolne omandistruktuur. Seega
esitas EIF oma lõplikus ettepanekus ainult stsenaariumi 2.
EIFi direktorite nõukogu kiitis sel põhjusel 26.
novembril 2013 heaks otsuse suurendada EIFi märgitud kapitali kuni 1,5 miljardi
euro võrra, millest 20 % makstakse sisse. See tähendaks, et EL märgib 450
täiendavat osakut. Kapitali suurendamise tehnilised üksikasjad ja protsess esitatakse
direktorite nõukogule peagi. EIFi põhikirja kohaselt tuleb kapitali
suurendamine heaks kiita EIFi üldkoosolekul, kus komisjonil on selle otsuse
puhul blokeeriv vähemus[3].

EIP direktorite nõukogu kiitis 2013. aasta
detsembris heaks EIFi kapitali suurendamise ning kinnitas selle esitamise EIP
juhatajate nõukogule.
Detsembris kutsus ka Euroopa Ülemkogu
komisjoni ja EIPd üles veelgi suurendama EIFi suutlikkust tema kapitali
suurendamise kaudu ning jõudma lõplikule kokkuleppele 2014. aasta maiks.
Kapitali suurendamisega peaks kaasnema uus EIP
riski suurendamise volitus (EREM), mille suurus on ajavahemikul 2014–2016 kuni 2,3
miljardit eurot. Tänu i) kapitali suurendamisega saavutatavale suutlikkuse
suurendamisele ja ii) EIP uuele mandaadile kavatseb EIF teostada alates 2014.
aastast igal aastal krediidikvaliteedi parandamise tehinguid mahus 2–3
miljardit eurot (mis avaldub VKEdele antavates laenudes mahus 11–20 miljardit
eurot aastas), mis saavutab kõrgpunkti 2015. aastal. Lisaks võetakse kasutusele
täiendavad börsivälise kapitali kulukohustused mahus 400 miljonit eurot.
Kapitali suurendamise raames püütakse
tugevdada praegust avaliku ja erasektori osalusstruktuuri, kasutades selleks
finantsasutustest osanike täielikku osalemist. See on ka võimalus EIFi osanike
baasi laiendamiseks, kaasates uusi samu seisukohti jagavaid
riiklikke/piirkondlikke tugipanku kooskõlas komisjoni tellitud välishindamisega
ning võttes arvesse Euroopa Ülemkogu 2012. aasta juuni järeldusi.
Arvestades vajadust reageerida Euroopa Ülemkogu
järeldustele õigel ajal ning vajadust võimalikult kiiresti toetada ELi
poliitikaeesmärke majanduskasvu ja töökohtade loomise valdkonnas kriisijärgses
keskkonnas, püütakse EIFi kapitali suurendamisega kaasnevat suutlikkust
suurendada juba 2014. aastal. Seadusandlik tavamenetlus oleks vaja läbida, et
EL saaks toetada kapitali suurendamist EIFi üldkoosolekul 2014. aasta kevadel. Muidu lükkuks kapitali suurendamine edasi aastasse 2015.
2.           HUVITATUD ISIKUTEGA
KONSULTEERIMISE JA MÕJU HINDAMISE TULEMUSED
Vastavalt nõukogu otsusega 2007/247/EÜ,[4] millega kiideti heaks
ELi osalemine eelmises EIFi kapitali suurendamises, nõutule, teostas komisjon 2012.
aastal EIFi omavahenditest rahastatava tegevuse välishindamise. Kõnealuses
hindamises võeti arvesse seisukohti eri sidusrühmadelt alates liikmesriikide
esindajatest, EIPst ja finantsasutustest kuni komisjonini. Lisaks
konsulteerisid hindajad finantsasutustest aktsionäridega, börsivälistesse
ettevõtetesse investeerivate fondide / riskikapitalifondide fondijuhtidega, kes
olid saanud investeeringuid EIFi omavahenditest, EIFi osalusega
väärtpaberistamise tehingute algatajatega ning valdkonna asjaomaste organite
esindajatega. See hindamine kinnitas ELi osalusest saadavat lisandväärtust, mis
täpsemalt on järgmine:
·      kuna EL omab EIFi osakuid, on Euroopa Komisjon esindatud EIFi
üldkoosolekul ja EIFi direktorite nõukogus (seitsmest liikmest kaks), mis annab
ELile võimaluse oluliselt mõjutada EIFi strateegiliste ja tegevuseesmärkide
kindlaksmääramist. See aitab edendada ja kinnitada ELi peamisi
poliitikaeesmärke EIFi tehingutes;
·      ELi osalus pakub raamistiku, milles edendada ELi poliitikat koostöös
EIP ning muude avaliku ja erasektori finantsvaldkonna sidusrühmadega. Kuulumine
direktorite nõukokku koos teiste osanikega, eelkõige EIPga, aitab kaasa
suuremale organisatoorsele mõistmisele ja tugevamatele tööalastele suhetele
peamiste sidusrühmade vahel VKEde rahastamise valdkonnas; 
·      krediidireitingu stabiilsus: EIP ja ELi ühine osaluspõhine partnerlus
EIFis on tugevdanud EIFi reitingut AAA/Aaa. Tugev krediidireiting on määrava
tähtsusega selleks, et EIFi rahastamisvahendid oleksid tulemuslikud.
Kuigi EIFi omavahenditest rahastatav tegevus
loob finantsturgudel olulist lisandväärtust, mis kajastab EIFi turule
orienteeritud lähenemisviisi poliitikamõju avaldamisele, tehti hindamise käigus
kindlaks ka mitu valdkonda, kus EIFi omavahenditest rahastatava tegevuse
poliitikamõju võiks olla suurem. Hindamise tulemuste põhjal on komisjon
koostanud järelmeetmete tegevuskava, mis esitati 2012. aasta novembris
nõukogule ja parlamendile ning mida praegu rakendatakse. Hindamise peamised
järeldused ning asjakohased võetud meetmed, mida nõudis komisjon, on järgmised:
·        
Vaja on suurendada ELi nende poliitikaeesmärkide
selgust, mis tuleb saavutada EIFi kaudu. Sellest lähtuvalt tuleks läbi vaadata
soovitav tasakaal rahalise ja poliitilise kasu vahel ning ka dividendide
väljamaksmise soovitav tase. Komisjoni taotluse alusel koostas EIF direktorite
nõukogule aruande EIFi lisandväärtuse raamistiku kohta ning mõju järelhindamise
ülevaate, mis valmisid 2013. aasta aprillis. Sellest tulenevalt
koostatakse mõju järelhindamise aruanne, milles kogutakse andmeid
individuaalsete tehingute tegeliku mõju kohta VKEdele. Lisaks taotles komisjon
EIFi dividendipoliitika läbivaatamist. 2013. aastal võeti iga-aastasel
EIFi üldkoosolekul vastu otsus mitte järgida tavapärast dividendide
väljamaksmise määra 40 % (puhaskasumist) ja maksta dividendidena välja 20 %
puhaskasumist. Otsus vaadatakse uuesti läbi 2014. aasta üldkoosolekul. 
·        
Võttes arvesse iga osanike rühma eristuvat ja
nähtavat väärtust EIFi kogu lisandväärtusesse panustamisel, tuleks teha
jõupingutusi, et täielikult säilitada EIFi kolmepoolne struktuur.
Finantsasutuste osalust tuleks vähemalt säilitada või soovitavalt laiendada.
Selle järelduse põhjal taotles komisjon, et EIFi juhtkond võtaks meetmeid, et
kaasata uute finantsasutustest osanikena rohkem samu seisukohti jagavaid
asutusi. EIFi juhtkonnal on palutud ka direktorite nõukogule korrapäraselt aru
anda tegevustest, mida EIF on teinud uute finantsasutustest osanike leidmiseks.

·        
Kuna EIP poolt EIFile antud riskikapitalivolituse
alusel tehtavate süsteemsete ühisinvesteeringute mõju on piiratud, palutakse
EIFil korrapäraselt teha ühisinvesteeringuid ka muude volituste alusel, näiteks
selliste ELi volituste alusel nagu Horisont 2020 ning COSME, et tagada huvide
parem kooskõla komisjoni ja EIFi vahel.
Kuna on olemas hiljutine välishinnang, siis
vastavalt proportsionaalsuse põhimõttele ja varasemale tavale teeb komisjon
ettepaneku mitte töötada välja ametlikku mõjuhinnangut.
3.           ETTEPANEKU ÕIGUSLIK KÜLG
Nõukogu 6. juuni 1994. aasta otsuse 94/375/EÜ
(ühenduse liikmesuse kohta Euroopa Investeerimisfondis)[5] artikkel 3 sisaldab
erisätet kapitali suurendamiste kohta. Kõnealust sätet ei saa siiski kasutada
EIFi kapitali suurendamist käsitleva uue otsuse õigusliku alusena lähtudes
Euroopa Kohtu kohtupraktika arengust seoses nn tuletatud õiguslike alustega.
Selle asemel tuleks pakkuda välja esmastel õigusaktidel põhinev õiguslik alus. 
Võttes arvesse EIFi eesmärke ja tegevusi, mis
on sätestatud EIFi põhikirjas ja selle organite poolt põhikirja alusel tehtud
otsustes, ning kapitali suurendamise peamist eesmärki, milleks on
–                        
reageerida Euroopa Ülemkogu üleskutsele suurendada
EIFi krediidikvaliteedi parandamise suutlikkust, eelkõige VKEde huvides, ning
–                        
luua lisasuutlikkus omakapitaliinvesteeringuteks,
et toetada VKEsid ning ettevõtjate innovatsiooni, teadusuuringuid ja
tehnoloogia arendamist liikmesriikides, 
millega edendatakse meetmeid liidu tööstuse
toetamiseks, siis asjakohane õiguslik alus kavandatud kapitali suurendamise
jaoks on ELi toimimise lepingu artikli 173 lõige 3.
4.           MÕJU EELARVELE 
Võttes arvesse märgitud kapitali kavandatud
suurendamist kuni 1,5 miljardi euro võrra, tuleb komisjonil osta kuni 450 uut
osakut.
Allolevas tabelis
esitatakse kokkuvõte ELi osaluse arengust EIFi kapitalis pärast kapitali
kavandatud suurendamist. Selles esitatakse ELi poolt märgitud EIFi kapital, mis
on jagatud sissemakstud ja sissenõutavaks osaks enne ja pärast praegust
kapitali suurendamist.
ELi osalus EIFi kapitalis (miljonit eurot)
 Sissemakstud kapital || Sissenõutav kapital || Märgitud kapital kokku pärast suurendamist 
 Praegune (enne 2014. aastat) || Kavandatud suurendamine || Kokku || Praegune (enne 2014. aastat) || Kavandatud suurendamine || Kokku 
 180 || 90 || 270 || 720 || 360 || 1 080 || 1 350 
EL märgiks EIFi uusi osakuid nelja aasta
jooksul alates 2014. aastast. Kõnealuse 450 osaku ostmiseks on vaja umbes 175
miljonit eurot. Hinnang põhineb EIFi prognoosidel EIFi osaku hinna suundumuste
kohta märkimisperioodil 2014–2017. Osakute väljalaskehind põhineb kokkulepitud
valemil (Repurchase Share Price Undertaking, RSPU). See hõlmab
omakapitali sissemakstud osa ning eri reserve (nt kohustuslik reserv, jaotamata
kasum) ja eelarveaasta kasumit, millest on lahutatud väljamakstud dividendid.
Muutusi reservides on raske hinnata, kuna üks reservidest kajastab muutusi EIFi
poolt börsivälistesse ettevõtetesse tehtud investeeringute turuväärtuses ja
EIFi likviidsete varadega seotud väärtuse muutusi. Osaku tegelik hind igal
märkimisperioodil põhineb eelneva aasta auditeeritud finantsaruannetel. 
Komisjon teeb ettepaneku, et dividende, mida
EIF maksab aastatel 2014–2017, kasutatakse selleks, et katta osa uute osakutega
seotud kuludest. Eeldades, et järgmisel neljal aastal ei muudeta 2013. aastal
kehtivat dividendide väljamaksmise määra, milleks on 20 %, on kõnealusel
perioodil saadavad dividendid hinnanguliselt umbes 11,5 miljonit eurot. Siiski
tuleb rõhutada, et EIF kasutab dokumendis, millega tehakse direktorite
nõukogule ettepanek suurendada EIFi kapitali, oma arvutustes eeldusena
dividendide väljamaksmise määra 33 %. Kui dividendide väljamaksmine
toimuks selle määra alusel, eeldaks 450 osaku ost umbes 172 miljonit eurot ning
saadud hinnangulised dividendid perioodil 2014–2017 oleks umbes 19 miljonit
eurot. Dividendide kohta teeb otsuse igal aastal EIFi üldkoosolek.
Seepärast ei saa hetkel täpselt välja arvutada
osakute väljalaskehinda ega ka dividendide taset kogu märkimisperioodi jaoks.
Kindlasti ei tohiks ELi poolt osakute suurendamise eest makstav hind ületada
soovituslikku eelarveassigneeringut 170 miljonit eurot pluss aastatel 2014–2017
saadavad dividendid. Komisjon teeb ettepaneku kasutada ära assigneeringuid, mis
on juba planeeritud rahastamisvahendite jaoks programmide COSME ja Horisont 2020
raames, et parandada VKEde juurdepääsu rahastamisele.

Sarnaselt EIFiga on COSME määruse eesmärk
parandada juurdepääsu rahastamisele, eelkõige VKEde puhul, edendada ettevõtlust
ja ettevõtluskultuuri. Horisont 2020 määruses osutatakse rahastamisvahenditele
kui peamisele selliste turulähedaste tegevuste rahastamise allikale, mida
programmi raames toetatakse, ning EIFil on oluline roll selliste
rahastamisvahendite rakendamisel. Seepärast tehakse ettepanek kasutada osa
COSME ja Horisont 2020 puhul kasutadaolevatest assigneerinutest EIFi kavandatud
kapitali suurendamiseks. 2014. aasta eelarve vajaliku muudatuse ettepanek
esitatakse eraldi paranduseelarve projektis, 
2014/0034 (COD)
Ettepanek:
EUROOPA PARLAMENDI JA NÕUKOGU OTSUS
Euroopa Liidu osalemise kohta Euroopa
Investeerimisfondi kapitali suurendamises
EUROOPA PARLAMENT JA EUROOPA LIIDU
NÕUKOGU,
võttes arvesse Euroopa Liidu toimimise
lepingut, eriti selle artikli 173 lõiget 3,
võttes arvesse Euroopa Komisjoni ettepanekut,
olles edastanud seadusandliku akti eelnõu
liikmesriikide parlamentidele,
võttes arvesse Euroopa Majandus- ja
Sotsiaalkomitee arvamust, 
toimides seadusandliku tavamenetluse kohaselt
ning arvestades järgmist:
(1)       Vastavalt nõukogu 6. juuni 1994.
aasta otsusele 94/375/EÜ (ühenduse liikmesuse kohta Euroopa
Investeerimisfondis)[6]
loodi 1994. aastal Euroopa Investeerimisfond (edaspidi „fond”), et „aidata
kaasa jätkusuutlikule ja tasakaalustatud kasvule ühenduses”. 
(2)       Pärast fondi märgitud
kapitali suurendamist 2007. aastal on fondi kinnitatud kapital 3 miljardit
eurot, mis on jagatud 3 000 osakuks nimiväärtusega 1 miljon eurot ja
millest 20 % on sisse makstud. Liit, keda esindas komisjon, osales fondi
märgitud kapitali eelmises suurendamises vastavalt nõukogu 19. aprilli 2007.
aasta otsusele 2007/247/EÜ ühenduse osalemise kohta Euroopa Investeerimisfondi
kapitali suurendamises[7].
(3)       Sellest tulenevalt on
komisjonil liidu nimel praegu märgitud kokku 900 fondi osakut nimiväärtusega
kokku 900 miljonit eurot, millest 180 miljonit eurot on sisse makstud. 
(4)       Euroopa Ülemkogu kiitis 28.–29.
juunil 2012 toimunud kohtumisel heaks majanduskasvu ja töökohtade loomise
kokkuleppe, et soodustada arukat, jätkusuutlikku, kaasavat, ressursitõhusat ja
töökohti loovat majanduskasvu. Sellega seoses rõhutas Euroopa Ülemkogu oma
järeldustes lisaks sellele, et liidu tasandil on vaja võtta täiendavaid
kiireloomulisi meetmeid, et edendada majanduskasvu ja töökohtade loomist,
suurendada majanduse rahastamist ning muuta Euroopa tootmis- ja
investeerimiskohana konkurentsivõimelisemaks ka seda, et tuleks arendada fondi
tegevust, eelkõige mis puudutab selle riskikapitalialast tegevust, koostöös
selliste olemasolevate riiklike struktuuridega nagu riiklikud tugipangad ja
asutused.
(5)       Selleks et veelgi soodustada
investeerimist ja juurdepääsu krediidile, käivitas Euroopa Ülemkogu oma 28.–29.
juunil 2013. toimunud kohtumisel algatuse „Uus investeerimiskava ELi jaoks”, et
toetada väikeseid ja keskmise suurusega ettevõtjaid (VKEd) ning suurendada
majanduse rahastamist. Selle raames palus Euroopa Ülemkogu oma järeldustes
komisjonil ja Euroopa Investeerimispangal suurendada esmajärjekorras fondi
krediidikvaliteedi parandamise suutlikkust.
(6)       Tuletades meelde, et
jätkuvalt on prioriteediks taastada tavapärane laenu andmine majandusele,
eelkõige VKEdele, kutsus Euroopa Ülemkogu 2013. aasta detsembris üles komisjoni
ja EIPd veelgi parandama fondi suutlikkust, suurendades selleks fondi kapitali
ja jõudma lõplikule kokkuleppele 2014. aasta maiks.
(7)       Fondi omavahendite praegune
maht ei võimalda fondi tegevust vastavalt Euroopa Ülemkogu soovile
märkimisväärselt suurendada, sest garantiide ja riskikapitaliga seotud fondi
tehingud ei tohi ületada fondi põhikirja artikli 26 ja fondi üldkoosolekuga
kinnitatud ülemmäärasid. Lisaks on fondi krediidikvaliteedi parandamise
suutlikkus piiratud ka tema kasutadaolevate omavahendite mahuga.
(8)       Seepärast kiitis fondi
direktorite nõukogu 26. novembril 2013 heaks põhjendused suurendada fondi
märgitud kapitali kuni 1,5 miljardi euro võrra, mis võimaldab suurendada
omavahendeid. Kapitali suurendamise tehnilised üksikasjad ja üksikasjalik
menetlus esitatakse direktorite nõukogule peagi, taotledes luba esitada
ettepanek 2014. aastal fondi üldkoosolekule heakskiitmiseks.
(9)       Fondi osanikud peaksid uued
osakud märkima omal äranägemisel nelja aasta pikkuse perioodi jooksul, mis
algab 2014. aastal ja lõpeb 2017. aastal. Uute osakute hind tuleks määrata igal
aastal vastavalt fondi osanike vahel kokku lepitud osaku puhasväärtuse
valemile.
(10)     Iga-aastaseid dividende, mis
saadakse 2014.–2017. aastal liidu osaluse eest fondis, tuleks käsitada
sihtotstarbelise välistuluna ja neid tuleks kasutada, et katta osa kapitali
suurenemisega seotud kulust. See peaks suurendama kapitali suurendamiseks
kasutada olevaid eelarvevahendeid, toetades sellega eesmärki säilitada liidu
suhteline osalus fondi kapitalis praegusel tasemel (30 %).
(11)     On asjakohane, et liit osaleb
fondi kapitali suurendamises, et saavutada liidu eesmärgid toetada sellise
keskkonna tekkimist, mis soodustab algatusi ja ettevõtjate, eriti väikeste ja
keskmise suurusega ettevõtjate arengut kogu liidus, ning edendada
innovatsiooni, teadusuuringute ja tehnoloogia arendamise poliitika tööstusliku
potentsiaali paremat ärakasutamist; nagu seda on selgesti väljendatud Euroopa
Ülemkogu 2012. aasta juuni, 2013. aasta juuni ja 2013. aasta detsembri
järeldustes ning üksikasjalikumalt kirjeldatud majanduskasvu ja töökohtade
loomise kokkuleppes ning uues investeerimiskavas ELi jaoks. 
(12)     Selleks et liidu esindaja
saaks EIFi üldkoosolekul hääletada kapitali suurendamise küsimust võimalikult
ruttu, peaks käesolev otsus jõustuma selle avaldamisele järgneval päeval.
ON VASTU VÕTNUD KÄESOLEVA OTSUSE:
Artikkel 1
Liit märgib lisaks oma praegusele osalusele
Euroopa Investeerimisfondis (edaspidi „fond”) kuni 450 osakut nimiväärtusega 1
miljon eurot. Osakute märkimine ja aastamaksed sooritatakse vastavalt fondi
üldkoosolekul kinnitatud tingimustele. 
Artikkel 2
Liit ostab fondi uusi osakuid nelja aasta
jooksul alates 2014. aastast. Dividende, mis saadakse liidu osaluse eest
fondis, käsitatakse aastatel 2014–2017 vastavalt Euroopa Parlamendi ja nõukogu 25.
oktoobri 2012. aasta määruse (EL, Euratom) nr 966/2012 (mis käsitleb Euroopa
Liidu üldeelarve suhtes kohaldatavaid finantseeskirju)[8] artikli 21 lõikele 4
sihtotstarbelise välistuluna, et katta osa märkimise kulust. 
Lisaks tuleb Euroopa Liidu üldeelarvest teha
kogu perioodi jaoks kättesaadavaks kokku kuni 170 miljonit eurot, et katta
ülejäänud kulud, kasutades ära assigneeringuid, mis on juba planeeritud
mitmeaastase finantsraamistikuga ajavahemikuks 2014–2020 rubriigis 1a, et jätta
muutmata allokeeritud kulude kogusumma. Eelarvelised kulukohustused võib
vastavalt määruse (EL, Euratom) nr 966/2012 artikli 85 lõikele 4 jaotada nelja
aasta jooksul tehtavateks iga-aastasteks osamakseteks.
Artikkel 3
Käesolev otsus jõustub järgmisel päeval pärast
selle avaldamist Euroopa Liidu Teatajas.
Brüssel,
Euroopa Parlamendi nimel                           Nõukogu
nimel
president                                                        eesistuja
FINANTSSELGITUS
1.           ETTEPANEKU/ALGATUSE
RAAMISTIK 
              1.1.    Ettepaneku/algatuse nimetus 
              1.2.    Asjaomased poliitikavaldkonnad vastavalt
tegevuspõhise juhtimise ja eelarvestamise (ABM/ABB) struktuurile
              1.3.    Ettepaneku/algatuse liik 
              1.4.    Eesmärgid 
              1.5.    Ettepaneku/algatuse põhjendus 
              1.6.    Meetme kestus ja finantsmõju 
              1.7.    Ettenähtud eelarve täitmise viisid 
2.           HALDUSMEETMED 
              2.1.    Järelevalve ja aruandluse eeskirjad 
              2.2.    Haldus- ja kontrollisüsteemid 
              2.3.    Pettuse ja eeskirjade eiramise ärahoidmise meetmed 
3.           ETTEPANEKU/ALGATUSE
HINNANGULINE FINANTSMÕJU 
              3.1.    Mitmeaastase finantsraamistiku rubriigid ja kulude
eelarveread, millele mõju avaldub 
              3.2.    Hinnanguline mõju kuludele 
              3.2.1. Üldine hinnanguline
mõju kuludele 
              3.2.2. Hinnanguline mõju
tegevusassigneeringutele 
              3.2.3. Hinnanguline mõju
haldusassigneeringutele
              3.2.4. Kooskõla kehtiva
mitmeaastase finantsraamistikuga
              3.2.5. Kolmandate isikute
rahaline osalus 
              3.3.    Hinnanguline mõju tuludele
FINANTSSELGITUS
1.           ETTEPANEKU/ALGATUSE
RAAMISTIK 
1.1.        Ettepaneku/algatuse nimetus 
Euroopa Investeerimisfondi kapitali suurendamise
ja kapitali suurendamises liidu osaluse heakskiitmine
1.2.        Asjaomased
poliitikavaldkonnad vastavalt tegevuspõhise juhtimise ja eelarvestamise
(ABM/ABB) struktuurile[9]

Jaotis 01 – Majandus- ja rahandusvaldkond
1.3.        Ettepaneku/algatuse liik 
¨ Ettepanek/algatus
käsitleb uut meedet 
¨ Ettepanek/algatus
käsitleb uut meedet, mis tuleneb katseprojektist / ettevalmistavast meetmest[10]; 
ý Ettepanek/algatus
käsitleb olemasoleva meetme pikendamist 
¨ Ettepanek/algatus
käsitleb ümbersuunatud meedet 
1.4.        Eesmärgid
1.4.1.     Komisjoni mitmeaastased
strateegilised eesmärgid, mida ettepaneku/algatuse kaudu täidetakse 
Eesmärk: teha ELi poliitika elluviimisel
aktiivselt koostööd EIPga ja EIFiga. 
Eesmärk: tiheda koostöö jätkamine EIP ja EIFiga,
et kujundada rahastamisvahendeid toetamaks strateegia „Euroopa 2020” eesmärke
järgmise mitmeaastase finantsraamistiku raames.
1.4.2.     Erieesmärgid ning asjaomased
tegevusalad vastavalt tegevuspõhise juhtimise ja eelarvestamise struktuurile 
Erieesmärk nr
1.
Eesmärk: edendada ELi huvisid EIP/EIF juhtorganites ning tugevdada ELi ja
EIP/EIFi vahelist koostööd, et tagada EIP/EIFi laenuandmistegevuse kooskõla ELi
poliitikaprioriteetidega, eelkõige ELis.
Asjaomased tegevusalad vastavalt tegevuspõhise juhtimise ja
eelarvestamise struktuurile 
Jaotis
01.04 Finantstehingud ja rahastamisvahendid
1.4.3.     Oodatavad tulemused ja mõju
Suurenenud kapital võimaldab EIFil asjakohaselt
reageerida Euroopa Ülemkogu järeldustele kahel viisil:
·              
tänu suurenenud kapitalile saab lihtsustada VKEde
juurdepääsu laenurahale (krediidikvaliteedi parandamise ja garantiitehingute
kaudu); 
·              
suurenenud kapital loob täiendava
investeerimissuutlikkuse börsivälisele kapitalile, mezzanine-kapitalile
ning riski- ja kasvukapitalile. 
Lisaks võimaldab kapitali suurendamine EIFil
investeerida omavahendeid ühiselt komisjoni selliste volitustega nagu COSME ja
Horisont 2020 ning seega tagada parem kooskõla komisjoni huvide ja EIFi vahel
vastavalt finantsmäärusele. Lisaks tagab osalemine kõnealuses kapitali
suurendamises, et ELi osa EIFi kapitalis jääb vähemalt samaks ja ei vähene.
Krediidikvaliteedi parandamine ja
garantiitehingud
Eeldatakse, et programmitöö järgmise perioodi
jooksul EIF suurendab oluliselt oma tegevust krediidikvaliteedi parandamise
valdkonnas, kasutades selleks aastas 2,0–3,0 miljardit eurot (mis avaldub
VKEdele antavates laenudes mahus 11–20 miljardit eurot aastas) ning eriti
aastatel 2015 ja 2016. See täiendav krediidikvaliteedi parandamise tegevus
eeldab, et EIFi omavahendeid suurendatakse 400 miljoni euro võrra, mida
täiendab EIP volitus mahus kuni 2,3 miljardit eurot aastatel 2014–2016.
Tegevuste mahu suurenemise tulemusena peaks 50 % võrra suurenema nende
VKEde arv, kes on hõlmatud EIFi krediidikvaliteedi parandamise ja
garantiitehingutega.
Börsivälise kapitali tehingud
Täiendava kapitaliga tugevdatakse EIFi
keskendumist olulistele puudujääkidele stardi-, riski- ja kasvukapitali
turgudel. Nende peamiste algatustega toetatakse nii teadus- ja arendustegevuse
poliitikat ning innovatsioonipoliitikat ning ka töökohtade loomist,
majanduskasvu ja ühtekuuluvuspoliitikat. Täiendavate kulukohustuste tagamiseks
mahus 400 miljonit eurot on vaja EIFi täiendavaid omavahendeid 150–200 miljonit
eurot. Tegevuste mahu suurenemise tulemusena peaks 50 % suurenema nende
VKEde arv, kes saavad kasu EIFi börsivälise kapitali tehingutest.
1.4.4.     Tulemus- ja mõjunäitajad 
Eesmärkide saavutamise mõõtmiseks kasutatakse
krediidikvaliteedi parandamise tehingute arvu, saavutatud stimuleerivat mõju,
VKEdele kättesaadavaks tehtud laenude mahtu, abistatud VKEde arvu ning
geograafilist hajutatust. Tulemuste mõõtmisel kasutatakse nende VKEde arvu
suurenemist, kes on hõlmatud EIFi krediidikvaliteedi parandamise ja garantiitehingutega.
Riskikapitali tehingute puhul mõõdetakse mõju
tehingute arvu, toetatud äriühingute arvu, finantsvõimenduse (st
ühisinvesteeringute kogusumma) ja stimuleeriva mõju (st ühisinvesteeringute
summa, mis on otseselt seotud EIFiga), lõplikele toetusesaajatele tehtud
väljamaksete mahu ning geograafilise hajutatuse alusel. Tulemuste mõõtmisel
kasutatakse nende VKEde arvu suurenemist, kes saavad kasu EIFi börsivälise
kapitali tehingutest.
1.5.        Ettepaneku/algatuse põhjendus

1.5.1.     Lühi- või pikaajalises perspektiivis
täidetavad vajadused
EIF kasutab omavahendeid kapitaliassigneeringutena
oma garantiitehingute jaoks ning omakapitalimaksetena
riskikapitaliinvesteeringutes. EIFi omavahendite praegune maht ei võimalda
oluliselt suurendada EIFi riskikapitalialast tegevust ja krediidikvaliteedi
parandamise tegevust, mida Euroopa Ülemkogu nõudis 2012. aasta juunis ning 2013.
aasta juunis ja detsembris. 
1.5.2.     Euroopa Liidu meetme
lisandväärtus 
EIFi kapitali suurendamisega loodud täiendav
suutlikkus võimaldab EIP grupil pakkuda järgmise seitsme aasta jooksul
finantsvõimendust uutele laenudele ja liisingutele hinnanguliselt mahus 45
miljardit eurot. Kapitali suurendamine tugevdaks ka EIFi potentsiaali koostööks
oma osanike (komisjon, EIP ja finantsasutused) ja kolmandate isikutega
krediidikvaliteedi parandamise tehingute rakendamisel. 
EIFi täiendavat investeerimissuutlikkust
kasutatakse ka Euroopa riskikapitali turu jaoks, eelkõige idufirmade ja
stardikapitali rahastamisel. See tugevdab EIFi panust strateegia „Euroopa 2020”
eesmärgi arukas, jätkusuutlik ja töökohti loov majanduskasv saavutamisel. Seda
eelkõige seoses järgmiste juhtalgatuste rakendamisega, mis käsitlevad VKEde
juurdepääsu rahastamisele:
·      „Innovaatiline liit”;
·      „Üleilmastumise ajastu uus tööstuspoliitika”;
·      „Tegevuskava VKEde rahastamisvõimaluste parandamiseks”.
Lisaks oleks kavandatud kapitali suurendamine ka
võimalus turgutada finantsasutuste rolli EIFis, suurendades nende osalust. 
1.5.3.     Samalaadsetest kogemustest
saadud õppetunnid
Nõukogu otsuses 2007/247/EÜ kutsuti üles esitama
EIFi omavahenditest rahastatava tegevuse hindamise aruannet 31. juuliks 2012.
Kõnealusest hindamisest nähtus, et EIFi omavahenditest rahastataval tegevusel
on lisandväärtus Euroopa VKEdele rahastamise pakkumisel (riskikapital ja laenuraha).
See hõlmab saavutatud investeeringumahtusid, uuenduslike finantsinstrumentide
arengut ning partnerlusel ja ühistel teadmistel põhinevate investeerimise
infrastruktuuride ja ökosüsteemide loomist. Nagu seletuskirjas kirjeldati (osa 2:
huvitatud isikutega konsulteerimise ja mõju hindamise tulemused), leiti
hindamise tulemusena, et ELi osalus EIFis on põhjendatud.
Lisaks täheldatud lisandväärtusele tehti hindamise
käigus kindlaks mitu valdkonda, kus saaks EIFi omavahenditest rahastatava
tegevuse mõju veelgi suurendada. Hindamise järeldustest lähtuvalt on komisjon
koostanud järelmeetmete tegevuskava, et veelgi suurendada ELi osaluse
lisandväärtust. Tegevuskava esitati nõukogule ja parlamendile 2012. aasta
novembris ning seda rakendatakse praegu.
1.5.4.     Kooskõla ja võimalik koostoime
muude asjaomaste meetmetega 
Komisjon edendab süstemaatiliselt EIP grupi
koostööd ja ühiseid algatusi. Neid tõhusaid meetmeid on üha enam vaja, et
toetada majanduse elavdamist haavatavas majanduskeskkonnas.
Lisaks täiendavad EIFi omavahendid ELi ja EIP
volitusi (nt rahastamisvahendid COSME ja Horisont 2020 raames ning EIP
riskikapitalivahendite volitused). EIFi omavahendeid on vaja, et pakkuda ELi
vahenditele finantsvõimendust. 
1.6.        Meetme kestus ja finantsmõju 
¨ Piiratud kestusega
ettepanek/algatus 
–     
¨  Ettepanek/algatus hõlmab ajavahemikku [PP/KK]AAAA–[PP/KK]AAAA 
–     
x Finantsmõju avaldub ajavahemikul 2014–2017 
¨ Piiramatu kestusega ettepanek/algatus
–     
rakendamise käivitumisperiood hõlmab ajavahemikku
AAAA–AAAA,
–     
millele järgneb täieulatuslik rakendamine.
1.7.        Kavandatud eelarve täitmise
viisid[11] 
Alates 2014. aasta eelarvest
X Otsene eelarve täitmine komisjoni poolt
2.           HALDUSMEETMED 
2.1.        Järelevalve ja aruandluse
eeskirjad 
EIFi aastaaruanne ja audiitornõukogu aastaaruanne
esitatakse ka edaspidi nõukogule ja Euroopa Parlamendile, nagu on sätestatud
nõukogu otsuses 2007/247/EÜ. 
Direktorite nõukogu hindab enamikke EIFi
üksiktehinguid ja teostab järelevalvet riskikapitali- ja garantiiportfellide
üle. Direktorite nõukogu tagab ka selle, et EIFi juhitakse vastavalt
põhikirjale ja nõukogu vastuvõetud erisuunistele. Komisjon on nimetanud
direktorite nõukogusse kaks direktorit ja kaks asendusliiget. EIFi, Euroopa
Kontrollikoja ja komisjoni vahelise kolmepoolse lepinguga on kehtestatud EIFi
kapitalis liidu osalusega seonduvate dokumentide ja teabe kontrollikojale
saatmise kord.
EIFile on reitingu andnud kolm suurt
reitinguagentuuri: Fitch, Moody's ning Standard & Poor's. 
2.2.        Haldus- ja kontrollisüsteemid

2.2.1.     Välja selgitatud ohud
ELi osalemisega EIFis kaasneva riski laad ei muutu
pärast käesoleva ettepaneku vastuvõtmist. EIFi investeerimise ja
riskijuhtimisstruktuure ei muudeta. Riskijuhtimine toimub vastavalt parimale
turutavale, kohaldatavatele standarditele, õigusnormidele ja Basel II nõuetele.
2.2.2.     Teave loodud
sisekontrollisüsteemi kohta
EIFi riskijuhtimise ja -jälgimise funktsioon
hõlmab kõiki EIFi tegevusi, jälgib riske korrapäraselt nii üksiktehingute kui
ka portfelli tasandil ning hindab uusi ja tehtud tehinguid. 
EIFi raamatupidamise aastaaruannet auditeerivad
EIFi audiitornõukogu volitusel välisaudiitorid. EIFi osanikud kinnitavad
raamatupidamise aastaaruande iga-aastasel üldkoosolekul. 
EIP-lt tellitav siseaudit analüüsib ja hindab
sisekontrollisüsteemide ülesehitust ja tulemuslikkust. Audiitornõukogu kohtub
siseaudiitoriga korrapäraselt ning jälgib kokkulepitud tegevuste rakendamist.
2.2.3.     Kontrolliga kaasnevate kulude
ja sellest saadava kasu hinnang ning veariski taseme prognoos
Kapitali suurendamine on seotud osalusega rahvusvahelises
finantseerimisasutuses. EIFi põhikirjaga nähakse ette EIFi sise- ja
välisaudiitorite teostatavad korrapärased kontrollid. 
2.3.        Pettuse ja eeskirjade
eiramise ärahoidmise meetmed 
EIFil on sõltumatu vastavuskontrolli ja
operatsiooniriski üksus, kes tagab, et kõigi EIFi tegevuste suhtes kohaldatakse
kõrgeimaid usaldusväärsuse standardeid vastavalt rahvusvahelisele parimale
tavale. 
3.           ETTEPANEKU/ALGATUSE
HINNANGULINE FINANTSMÕJU 
3.1.        Mitmeaastase
finantsraamistiku rubriigid ja kulude eelarveread, millele mõju avaldub 
·      2014. aastal olemasolevad eelarveread
Järjestage
mitmeaastase finantsraamistiku rubriikide ja iga rubriigi sees eelarveridade
kaupa.
 Mitmeaastase finantsraamistiku rubriik || Eelarverida || Assigneeringute liik || Rahaline osalus 
   || Liigendatud/ liigendamata ([12])   || EFTA riigid[13]   || Kandidaatriigid[14]   || Kolmandad riigid || Rahaline osalus finantsmääruse artikli 21 lõike 2 punkti b tähenduses 
 1a || 01.04.01.01 – Euroopa Investeerimisfond – Märgitud kapitali aktsiate sissemakse rahastamine 01.04.01.02 – Euroopa Investeerimisfond – Märgitud kapitali sissenõutav osa || Liigendatud || EI || EI || EI || EI 
 1a || 02.02.02 – Väikeste ja keskmise suurusega ettevõtete (VKEd) rahastamisvõimaluste parandamine omakapitali ja laenude kujul || Liigendatud || JAH || EI || EI || EI 
 1a || 08.02.02.02 – Riskikapitali kättesaadavuse parandamine teadus- ja innovatsiooniinvesteeringute jaoks || Liigendatud || JAH || EI || EI || EI 
3.2.        Hinnanguline mõju kuludele 
Ettepanekuga
ei suurendata mitmeaastase finantsraamistiku (2014–2020) rubriigis 1a
planeeritud kulude taset, sest EIFi kapitali suurendamiseks kasutatakse COSME
ja Horisont 2020 raames kavandatud rahastamisvahenditele kavandatud
eelarveassigneeringuid. 
 EIFi kapitali suurendamise rahastamisallikad: ||   || 2014 || 2015 || 2016 || 2017 
 Eelarverida 02.02.02 – Väikeste ja keskmise suurusega ettevõtete (VKEd) rahastamisvõimaluste parandamine omakapitali ja laenude kujul || Kulukohustused || 21,250 || 21,250 || 21,250 || 21,250 
   || Maksed || 21,250 || 21,250 || 21,250 || 21,250 
 Eelarverida 08.02.02.02 – Riskikapitali kättesaadavuse parandamine teadus- ja innovatsiooniinvesteeringute jaoks || Kulukohustused || 21,250 || 21,250 || 21,250 || 21,250 
   || Maksed || 21,250 || 21,250 || 21,250 || 21,250 
3.2.1.     Üldine hinnanguline mõju
kuludele
miljonites eurodes (kolm kohta pärast koma)
 Mitmeaastase finantsraamistiku rubriik || 01 04 || Finantstehingud ja rahastamisvahendid 
 <…….> peadirektoraat ||   ||   ||   Aasta 2014   || Aasta 2015 || Aasta 2016 || Aasta 2017 || Aasta 2018–2020 || KOKKU 
  Tegevusassigneeringud ||   ||   ||   ||   ||   ||   ||   ||   
 Eelarverida nr 01040101 || Kulukohustused || (1) || 42,500 || 42,500 || 42,500 || 42,500 || 0 || 0 || 0 || 170,000* 
 Maksed || (2) || 42,500 || 42,500 || 42,500 || 42,500++++++++ || 0 || 0 || 0 || 170,000* 
 Eelarverida nr 01040102 || Kulukohustused || (1a) || p.m. || p.m. || p.m. || p.m. || p.m. || p.m. || p.m. ||   
 Maksed || (2a) || p.m. || p.m. || p.m. || p.m. || p.m. || p.m. || p.m. ||   
   ||   ||   ||   ||   ||   ||   ||   ||   ||   ||   
   ||   ||   ||   ||   ||   ||   ||   ||   ||   ||   
   ||   ||   ||   ||   ||   ||   ||   ||   ||   ||   
   ||   ||   ||   ||   ||   ||   ||   ||   ||   ||   
   ||   ||   ||   ||   ||   ||   ||   ||   ||   ||   
 Eriprogrammide vahenditest rahastatavad haldusassigneeringud[15] ||   ||   ||   ||   ||   ||   ||   ||   
 Eelarverida nr ||   || (3) ||   ||   ||   ||   ||   ||   ||   ||   
 <….> peadirektoraadi assigneeringud KOKKU || Kulukohustused || =1a +1b+1c +3 || 42,500 || 42,500 || 42,500 || 42,500 || 0 || 0 || 0 || 170,000 
 Maksed || =2a+2b+2c+3 || 42,500 || 42,500 || 42,500 || 42,500 || 0 || 0 || 0 || 170,000 
  Tegevusassigneeringud KOKKU || Kulukohustused || (4) || 42,500 || 42,500 || 42,500 || 42,500 ||   ||   ||   || 170,000 
 Maksed || (5) || 42,500 || 42,500 || 42,500 || 42,500 ||   ||   ||   || 170,000 
  Eriprogrammide vahenditest rahastatavad haldusassigneeringud KOKKU || (6) ||   ||   ||   ||   ||   ||   ||   ||   
 Mitmeaastase finantsraamistiku RUBRIIGI 1a assigneeringud KOKKU || Kulukohustused || =4+ 6 || 42,500 || 42,500 || 42,500 || 42,500 ||   ||   ||   || 170,000 
 Maksed || =5+ 6 || 42,500 || 42,500 || 42,500 || 42,500 ||   ||   ||   || 170,000 
   ||   ||   ||   ||   ||   ||   ||   ||   ||   
 Mitmeaastase finantsraamistiku rubriik || 5 || „Halduskulud” 
miljonites eurodes (kolm kohta pärast koma)
   ||   ||   || Aasta 2014 || Aasta 2015 || Aasta 2012 || Aasta 2017 || Aasta 2018–2020 || KOKKU 
 <…….> peadirektoraat || 
  Personalikulud || 0,262 || 0,262 || 0,262 || 0,262 || 0,262 || 0,262 || 0,262 || 1,834 
  Muud halduskulud ||   ||   ||   ||   || 0,200* ||   ||   || 0,200* 
 <….> PEADIREKTORAAT KOKKU || Assigneeringud || 0,262 || 0,262 || 0,262 || 0,262 || 0,462 || 0,262 || 0,462 || 2,034 
* väliskonsultantide
poolt hindamine
 Mitmeaastase finantsraamistiku RUBRIIGI 5 assigneeringud KOKKU || (Kulukohustuste kogusumma = maksete kogusumma) || 0,262 || 0,262 || 0,262 || 0,262 || 0,462 || 0,262 || 0,462 || 2,034 
miljonites eurodes (kolm kohta pärast koma)
   ||   ||   || Aasta 2014[16] || Aasta 2015 || Aasta 2016 || Aasta 2017 || Aasta 2018–2020 || KOKKU 
 Mitmeaastase finantsraamistiku RUBRIIKIDE 1–5 assigneeringud KOKKU || Kulukohustused || 42,762 || 42,762 || 42,762 || 42,762 || 0,462 || 0,262 || 0,462 || 172,034 
 Maksed || 42,762 || 42,762 || 42,762 || 42,762 || 0,462 || 0,262 || 0,462 || 172,034 
3.2.2.     Hinnanguline mõju
tegevusassigneeringutele 
–     
¨  Ettepanek/algatus ei hõlma tegevusassigneeringute kasutamist 
–     
X  Ettepanek/algatus hõlmab tegevusassigneeringute
kasutamist, mis toimub järgmiselt:
Kulukohustuste assigneeringud miljonites eurodes (kolm
kohta pärast koma)
 Täpsustage eesmärgid ja väljundid   ò ||   ||   || Aasta 2014 || Aasta 2015 || Aasta 2016 || Aasta 2017 || Aasta 2018–2020 || KOKKU 
 VÄLJUNDID 
 Väljundi liik[17]   || Väljundi keskmine kulu || Arv || Kulu || Arv || Kulu || Arv || Kulu || Arv || Kulu || Arv || Kulu || Arv || Kulu || Arv || Kulu || Väljundite arv kokku || Kulud kokku 
 ERIEESMÄRK nr 1[18] ... Edendada ELi huvisid EIP/EIF juhtorganites ning tugevdada ELi ja EIP/EIFi vahelist koostööd, et tagada EIP/EIFi laenuandmistegevuse kooskõla ELi poliitikaprioriteetidega, eelkõige ELis ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Väljund ||   ||   ||   || 42,500 ||   || 42,500 ||   || 42,500 ||   || 42,500 ||   || 0 ||   || 0 ||   || 0 ||   || 170,000 
 Erieesmärk nr 1 kokku ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 KULUD KOKKU ||   || 42,500 ||   || 42,500 ||   || 42,500 ||   || 42,500 ||   || 0 ||   || 0 ||   || 0 ||   || 170,000 
3.2.3.     Hinnanguline mõju
haldusassigneeringutele
3.2.3.1.  Ülevaade 
–     
¨  Ettepanek/algatus ei hõlma haldusassigneeringute kasutamist 
–     
X  Ettepanek/algatus hõlmab haldusassigneeringute
kasutamist, mis toimub järgmiselt:
miljonites eurodes
(kolm kohta pärast koma)
   || Aasta 2014[19]   || Aasta 2015 || Aasta 2016 || Aasta 2017 || Aasta 2018–2020 || KOKKU 
 Mitmeaastase finantsraamistiku RUBRIIK 5 ||   ||   ||   ||   ||   ||   ||   ||   
 Personalikulud || 0,262 || 0,262 || 0,262 || 0,262 || 0,262 || 0,262 || 0,262 || 1,834 
 Muud halduskulud ||   ||   ||   ||   || 0,200 ||   ||   || 0,200 
 Mitmeaastase finantsraamistiku RUBRIIK 5 kokku || 0,262 || 0,262 || 0,262 || 0,262 || 0,462 || 0,262 || 0,462 || 2,034 
 Mitmeaastase finantsraamistiku RUBRIIGIST 5 välja jäävad kulud[20]   ||   ||   ||   ||   ||   ||   ||   ||   
 Personalikulud ||   ||   ||   ||   ||   ||   ||   ||   
 Muud halduskulud ||   ||   ||   ||   ||   ||   ||   ||   
 Mitmeaastase finantsraamistiku RUBRIIGIST 5 välja jäävad kulud kokku || 0,262 || 0,262 || 0,262 || 0,262 || 0,462 || 0,262 || 0,462 || 2,034 
 KOKKU || 0,262 || 0,262 || 0,262 || 0,262 || 0,462 || 0,262 || 0,462 || 2,034 
Personaliga seotud
assigneeringute vajadused kaetakse asjaomase peadirektoraadi poolt kõnealuse
meetme haldamiseks juba antud ja/või ümberpaigutatud assigneeringute raames,
täiendades neid vajaduse korral täiendavate assigneeringutega, mida võidakse
anda haldavale peadirektoraadile iga-aastase vahendite eraldamise menetluse
käigus, arvestades eelarvepiirangutega.
3.2.3.2.   Hinnanguline
personalivajadus 
–     
¨  Ettepanek/algatus ei hõlma personali kasutamist 
–     
X  Ettepanek/algatus hõlmab personali kasutamist,
mis toimub järgmiselt:
Hinnanguline väärtus täistööaja ekvivalendina
 ||   || Aasta 2014 || Aasta 2015 || Aasta 2016 || Aasta 2017 || Aasta 2018–2020 
 ||  Ametikohtade loeteluga ette nähtud ametikohad (ametnikud ja ajutised töötajad) ||   ||   
 || XX 01 01 01 (komisjoni peakorteris ja esindustes) || 2 || 2 || 2 || 2 || 2 || 2 || 2 
 || XX 01 01 02 (delegatsioonides) ||   ||   ||   ||   ||   ||   ||   
 || XX 01 05 01 (kaudne teadustegevus) ||   ||   ||   ||   ||   ||   ||   
 || 10 01 05 01 (otsene teadustegevus) ||   ||   ||   ||   ||   ||   ||   
  Koosseisuväline personal (täistööajale taandatud töötajad)[21]   || 
 || XX 01 02 01 (üldvahenditest rahastatavad lepingulised töötajad, renditud tööjõud ja riikide lähetatud eksperdid) ||   ||   ||   ||   ||   ||   ||   
 || XX 01 02 02 (lepingulised töötajad, kohalikud töötajad, riikide lähetatud eksperdid, renditud tööjõud ja noored eksperdid delegatsioonides) ||   ||   ||   ||   ||   ||   ||   
 || XX 01 04 aa[22]   || - peakorteris   ||   ||   ||   ||   ||   ||   ||   
 || - delegatsioonides ||   ||   ||   ||   ||   ||   ||   
 || XX 01 05 02 (lepingulised töötajad, renditud tööjõud ja riikide lähetatud eksperdid kaudse teadustegevuse valdkonnas) ||   ||   ||   ||   ||   ||   ||   
 || 10 01 05 02 (lepingulised töötajad, renditud tööjõud ja riikide lähetatud eksperdid otsese teadustegevuse valdkonnas) ||   ||   ||   ||   ||   ||   ||   
 || Muud eelarveread (täpsustage) ||   ||   ||   ||   ||   ||   ||   
 || KOKKU || 2 || 2 || 2 || 2 || 2 || 2 || 2 
01.04 osutab
asjaomasele poliitikavaldkonnale või eelarvejaotisele.
Personalivajadused kaetakse
juba meedet haldavate peadirektoraadi töötajatega ja/või töötajate
ümberpaigutamise teel peadirektoraadi siseselt. Vajaduse korral võidakse
personali täiendada meedet haldavale peadirektoraadile iga-aastase vahendite
eraldamise käigus, arvestades olemasolevate eelarvepiirangutega.
Ülesannete kirjeldus:
 Ametnikud ja ajutine personal || Ettepanekust tulenevad peamised ülesanded on järgmised: - seadusandliku ettepaneku ettevalmistamine; seadusandliku menetluse järelmeetmed koostöös Euroopa Parlamendi ja nõukoguga; - suhted ja teabevahetus EIFiga, eelkõige seoses komisjoni seisukoha ettevalmistamisega EIFi direktorite nõukogule esitatud ettepanekutega ning aruandlusega; - komisjoni seisukoha ettevalmistamine seoses EIFi direktorite nõukogule esitatud ettepanekutega; - õigusaktides sätestatud aruannete koostamine. 
 Koosseisuvälised töötajad ||   
3.2.4.     Kooskõla kehtiva mitmeaastase
finantsraamistikuga 
–     
¨  Ettepanek/algatus on kooskõlas kehtiva mitmeaastase
finantsraamistikuga.
–     
X  Ettepanekuga/algatusega kaasneb mitmeaastase
finantsraamistiku asjakohase rubriigi ümberplaneerimine.
Komisjon teeb ettepaneku kasutada ära assigneeringuid,
mis on juba planeeritud rahastamisvahendite jaoks COSME ja Horisont 2020
raames, et parandada VKEde juurdepääsu rahastamisele. Asjaomased eelarveread on
vastavalt 02 02 02 „Väikeste ja keskmise suurusega ettevõtete (VKEd)
rahastamisvõimaluste parandamine omakapitali ja laenude kujul” ja 08 02 02 02
„Riskikapitali kättesaadavuse parandamine teadus- ja
innovatsiooniinvesteeringute jaoks”. Raha eraldataks jaotises 01 eelarvereale 01 04 01 01
„Euroopa Investeerimisfond – Märgitud kapitali aktsiate sissemakse
rahastamine”. Nagu eespool osutatud, on vastav nõutud summa 170 000 000
eurot mitmeaastase finantsraamistiku perioodi 2014–2020 jooksul. 
¨      Ettepanek/algatus
eeldab paindlikkusinstrumendi kohaldamist või mitmeaastase finantsraamistiku
läbivaatamist[23].
3.2.5.     Kolmandate isikute rahaline
osalus 
–     
Ettepanek/algatus ei hõlma kolmandate isikute
poolset kaasrahastamist. 

Hinnanguline mõju tuludele 
–     
¨  Ettepanekul/algatusel puudub finantsmõju tuludele.
–     
X  Ettepanekul/algatusel on järgmine finantsmõju:
–                   
¨         omavahenditele 
–                   
X          mitmesugustele tuludele 
miljonites eurodes (kolm kohta pärast koma)
 Tulude eelarverida || Jooksva aasta eelarves kättesaadavad assigneeringud || Ettepaneku/algatuse mõju[24]   
 Aasta 2014 || Aasta 2015 || Aasta 2016 || Aasta 2017 || Aasta 2018–2020 
 Artikkel 850 ||   || 2,477 || 2,078 || 3,112 || 3,800 || p.m || p.m || p.m 
Artikkel on mõeldud nende
dividendide kirjendamiseks, mida Euroopa Investeerimisfond maksab tehtud
sissemaksete eest. 
Vastavalt EIFi põhikirja
artiklile 24 on fondi eesmärk anda fondi osanikele piisavat tulu. EIF jagab
vastavalt üldkoosoleku otsusele iga-aastasest puhaskasumist osanikele
dividende. ELi osalusest saadavad dividendid tagastatakse ELi eelarvesse (rida 850:
Euroopa Investeerimisfondi poolt makstud dividendid).
Praegu koosneb EIFi
sissetulek peamiselt hoiustatud summadelt teenitavast tulust,
valitsemistasudest ning omavahenditest rahastatavatest garantiitehingutest
saadavast tulust. Kuna saadava netotulu ja sellest tulenevate dividendide
summat on keeruline täpselt prognoosida ning nendel näitajatel on omakorda mõju
osaku väljalaskehinnale, teeb komisjon ettepaneku määrata dividendidest saadav
tulu sihtotstarbelise tuluna kulude eelarvereale 01 04 01 01.
Tulud määratakse kõnealusele reale üksnes kapitali suurendamise perioodiks.
Eespool esitatud arvnäitajad on hinnangulised ning põhinevad eeldusel, et
järgmisel neljal aastal ei muudeta praegu kehtivat dividendide väljamaksmise
määra, milleks on 20 %. Dividendide kohta teeb siiski otsuse igal aastal
EIFi üldkoosolek. 
[1]               Mõistet „volitus” kasutatakse käesolevas seletuskirjas
nii, et see hõlmab kõiki neid EIFi tegevusi, kus ei kasutata EIFi omavahendeid.
Volitused hõlmavad ELi programme, mille haldamine on delegeeritud EIFile. 
[2]               Kõnealused arvud põhinevad EIFi siseprognoosidel.
[3]               Vastavalt EIFi põhikirjale võib EIFi kinnitatud kapitali
suurendada EIFi üldkoosoleku otsusega, kui selle poolt on 85 % antud häältest.
Seega saab komisjon üldkoosoleku otsuse blokeerida, kuna ta omab 30 % EIFi
osakutest.
[4]               Nõukogu otsus 2007/247/EÜ, 19. aprill
2007, ühenduse osalemise kohta Euroopa Investeerimisfondi kapitali
suurendamises (ELT L 107, 25.4.2007, lk 5).
[5]               EÜT L 173, 7.7.1994, lk 12.
[6]               EÜT L 173, 7.7.1994, lk 12.
[7]               ELT L 107, 25.4.2007, lk 5.
[8]               ELT L 298, 26.10.2012, lk 1.
[9]               ABM – tegevuspõhine juhtimine; ABB – tegevuspõhine
eelarvestamine.
[10]               Vastavalt finantsmääruse artikli 54 lõike 2 punktile a
või b.
[11]               Eelarve täitmise viise selgitatakse koos viidetega
finantsmäärusele veebisaidil BudgWeb: http://www.cc.cec/budg/man/budgmanag/budgmanag_en.html
[12]               Liigendatud assigneeringud / liigendamata assigneeringud
[13]               EFTA – Euroopa Vabakaubanduse Assotsiatsioon. 
[14]               Kandidaatriigid ja vajaduse korral Lääne-Balkani
potentsiaalsed kandidaatriigid.
[15]               Tehniline ja/või haldusabi ning ELi programmide ja/või
meetmete rakendamiseks antava toetusega seotud kulud (endised B...A read),
kaudne teadustegevus, otsene teadustegevus.
[16]               Aasta, mil alustatakse
ettepaneku/algatuse rakendamist.
[17]               Väljunditena käsitatakse tarnitud
tooteid ja osutatud teenuseid (rahastatud üliõpilasvahetuste arv, ehitatud
teede pikkus kilomeetrites jms).
[18]               Vastavalt punktis 1.4.2 nimetatud erieesmärkidele.
„Erieesmärk/eesmärgid ...” 
[19]               Aasta, mil alustatakse ettepaneku/algatuse rakendamist.
[20]               Tehniline ja/või haldusabi ning ELi programmide ja/või
meetmete rakendamiseks antava toetusega seotud kulud (endised B...A read),
kaudne teadustegevus, otsene teadustegevus.
[21]               Lepingulised töötajad, kohalikud töötajad, riikide
lähetatud eksperdid, renditud tööjõud, noored eksperdid delegatsioonides. 
[22]               Tegevusassigneeringutest rahastatavate koosseisuväliste
töötajate ülempiiri arvestades (endised B..A read).
[23]               Vt institutsioonidevahelise kokkuleppe punktid 19 ja 24
(ajavahemiku 2007–2013 kohta).
[24]               Traditsiooniliste omavahendite (põllumajandussaaduste
tollimaksud ja suhkrumaksud) korral peab märgitud olema netosumma, s.t
brutosumma pärast 25 % sissenõudmiskulude mahaarvamist.